钦定古今图书集成/明伦汇编/闺媛典/第336卷 > 秀州沈氏
## 钦定古今图书集成/明伦汇编/闺媛典/第336卷 > 秀州沈氏

按《异林》沈氏，秀州人，聪慧能属文，少选入宫，为给事
中。孝宗试《六宫守宫论》，沈文最佳。其发端云：“甚矣，秦
之无道也，宫岂必守哉？”上悦，擢为第一。弟溥为博士，
就试春官。沈赠以诗云：“自少辞家侍禁闱，人间天上
两依稀。朝随凤辇趋青琐，夕捧鸾书拜紫薇。银烛烧
残空有泪，玉钗敲断竟无归。年来望尔登金籍，同补”
山龙上衮衣，时争传诵之。〈按列朝诗集沈氏名琼莲字莹中沈万山之后〉